by admin
आम्रपाली फिल्म प्रोडक्शन के बैनर तले बने जात भोजपुरी फिल्म ‘मुखिया जी के बेटा से प्यार हो गइल’ के भव्य मुहूर्त पिछला दिने मुजफ्फरपुर (बिहार) के विजय लक्ष्मी पैलेस में करावल गइल. सुरंजन आर्ट इन्टरनेशल के प्रस्तुति एह फिल्म के निर्माता आर.एन. राय आ निर्देशक कुमार विकल हउवें. लेखक-निर्देशक आ प्रख़्यात पत्रकार रहल कुमार विकल ‘रखीहऽ लाज अंचरवा के’ जइसन सफल बहुचर्चित फिल्म, कुछेक सीरियल आ अनेके भोजुपरी-हरियाणवी एलबम दे चुकल बाड़ें. एह फिल्म के पटकथा आ संवादो कुमार विकल के लिखल बा जबकि कहानी लिखल ह रामजनम ‘अकेला’ के.
कलाकारन में प्रदीप उजाला, श्रीकनकनी, कलिका, डा. रणवीर, सतीश साहनी, कामिनी, अमन मधुवनिया, पप्पू, अभिमन्यु, अर्चना सिंह, पूजा राय, रवि रंगम, के.के. गोस्वामी, नारायन कबीर, रामजनम ‘अकेला’, सचिन कुमार वगैरह के नाम बा.
मुहुर्त का मौका पर मुख्य अतिथि रहलें राज्यसभा सांसद अनिल साहनी, आ मौजूद रहलें शौर्य चक्र विजेता सुखदेव प्रसाद साहनी, काहे बँसुरिया बजवलऽ के निर्माता प्रदेश कुमार सर्राफ, संगीतकार अशोक घायल, कलाकार के.के. गोस्वामी वगैरह.
फिल्म का बारे में बतावत कुमार विकल के कहना रहल कि आजु का समाज में कुछ मुखिया भठियारा हो गइल बाड़ें. एह फिल्म का जरिए ओह लोग के सुधारे के कोशिश कइल जात बा. लेखक-निर्देशक कुमार विकल के फिल्म ‘तोहरे से बिआह करब’ आ ‘काहे बांसुरिया बइवलऽ’ बनके तइयार बा आ ‘शिव गुरु महिमा’ बिहार में रिलीज होखे वाली बा. शिव गुरु महिमा ओही पावन भूमि तुर्की (कुढ़नी, मुजफ्फरपुर) में बनावल गइल बा जहवाँ शिवचर्चा के प्रवर्तक भाई हरेन्द्रानंद जी के दिव्य ज्ञान मिलल रहुवे.
(समरजीत के रपट)
Categories: इण्डस्ट्री न्यूज, फिल्मकार |
No Comments »
by admin
दावा से कहल जा सकेला कि रियल रंगबाज हैदर काजमी के फिल्म ‘बिगुल’ के बारे में निर्देशक रविकांत के एह दावा में बहुते दम बा कि ‘बिगुल’ जइसन फिलिम आजु ले नइखे बनल. एह फिलिम के एगि झलक लउकल त लाग गइल कि वाकई ‘बिगुल’ मौजूदा भोजपुरी फिलिमन पर बीस पड़े वाला बा. आ अगर रउरा सोचीलें कि भोजपुरी फिलिम विश्वस्तर के ना बने त तनी इंतजार कर लीं हैदर काजमी, अक्षरा सिंह आ जितेंद्र यादव के मुख्य भूमिका वाली फिल्म ‘बिगुल’ आपके धारणा बदल दी.
नमन फिल्म्स के ‘बिगुल’ अबहीं एडिटिंग के दौर से गुजरत बिया. एकर निर्देशक रविकांत के त इहाँ ले दावा बा कि उनुका फिलिम में दुनिया के कवनो भाषा के कवनो फिलिम के एकहू फ्रेम के नकल ना मिल पाई. एह फिल्म के कहानी आ पटकथा खुद निर्देशक रविकांत के लिखल बा आ संवाद मनोज पांडे संगे मिल के रविकांत के. गीत रविकांत आ एस. कुमार के लिखल हवे, जबकि संगीत हवे नजाकत सुजाद के, फोटोग्राफी रूपांग आचार्य के, प्रोडक्शन डिजायन संजय यादव के, एडीटर हवें गोपाल राधानी, नृत्य निर्देशक अशोक मयंक आ मारधाड़ निर्देशक हीरा यादव.
फिल्म में हैदर काजमी, अक्षरा सिंह, जितेन्द्र यादव के अलावा श्रेया शर्मा, मनीष खन्ना, संजय कुलकर्णी, कृष्णा गोपाल, सुप्रिया गोपाल अउर संगीता रमन के मुख्य भूमिका बा.
(शशिकांत सिंह रंजन सिन्हा के रपट)
Categories: फिल्म, फिल्मकार |
No Comments »
by admin
सिनेमा भोजपुरी खातिर गौरवे के बात बा कि अब दोसरो भाषा के निर्माता निर्देशक भोजपुरी में फिल्म बनावे का काम में अगुआ बनत बाड़ें. महाराष्ट्र का गोदी में पलल बढ़ल आ अनेके हिट हिंदी आ मराठी धारावाहिकन के सफल निर्देशक पराग पाटिल अब भोजपुरी सिनेमा में पूरा तरह से लाग गइल बाड़ें. रानी चटर्जी आ शिवम तिवारी स्टारर भोजपुरी फिल्म ‘फौजी’ से चरचा में आइल निर्देशक पराग पाटिल आजु भोजपुरी फिल्म इंडस्ट्री में चर्चित आ व्यस्त निर्देशक बन गइल बाड़ें.
पराग पाटिल निर्देशित हिंदी धारावाहिक ‘हरे कांच की चूड़ियाँ’ (सहारा वन पर), ‘यहीं तो वो’ (स्टार वन पर), आ ‘कभी तो नज़र मिलाओ’ (सोनी टी.वी. पर) वगैरह का अलावे मराठी धारावाहिक ‘मनु उधान वाराच्ये’ आ ‘फिरनी नवी जन्मेन मी’ (स्टार प्रवाह पर), अउर ‘दोन किनारे’ (ई टी.वी. मराठी पर) वगैरह से पराग के बहुते लोकप्रियता मिलल.
भोजपुरी से पराग पाटिल के लगाव बचपने से रहल बा. उनुकर अधिकतर दोस्त भोजपुरिया रहलें आ कालेज का छुट्टियन में ऊ कबो उत्तर प्रदेश त कबो बिहार चल जाइल करसु. पराग पाटील का नजर में भोजपुरी आ मराठी संस्कृति में कवनो फरकाव नइखे. एही कारण मराठी भाषी होखतो उनका भोजपुरी भाषा से बेसी प्रेम रहल बा.
अगो सवाल का जवाब में पराग पाटिल बतवलें कि ऊ ‘मैजिक टी.वी.’ के चर्चित भोजपुरी धारावाहिक ‘कैप्टन किशोरी लाल’ के निर्देशन कइले रहलें, जवना में मुख्य भूमिका करे खातिर शिवम तिवारी के उहे चुनले रहलें. ओकरा बाद उनुका पाटिल के बतौर निर्देशक बहुत पसंद आइल त अपना होम प्रोडक्शन के पहिलका भोजपुरी फिल्म ‘फौजी’ के निर्देशन करे के ऑफर दिहलन. एह फिल्म में केद्रीय भूमिका में शिवम तिवारी के अलावा रानी चटर्जी, मनोज टाईगर, सुदीप पाण्डेय, सुधीर दलवी, माया यादव, समीर शेख आ दीपक भाटिया वगैरह रहलें.
हिंदुस्तान का सीमा पर तैनात ‘फौज के सिपाही’ के जीवन पर आधारित ई फिल्म ‘फौजी’ मशहूर प्लेबैक गायक उदित नारायण के बहुते नीक लागल त उनका बैनर ‘यू.डी.मूवी’ से एह फिल्म के प्रस्तुत कइल गइल. फिल्म कें बिहार, यूपी आ मुंबई में बढ़िया बिजनेस मिलल.
अबहीं पराग पाटिल निर्माता अभय सिंह के फिल्म ‘मैदाने जंग’ के शूटिंग पूरा कर लिहले बाड़ें. एहमें विराज भट्ट, प्रिया शर्मा, पल्लवी सिंह, संजय वर्मा अउर दीपक भाटिया बाड़ें. हाल ही में पराग पाटिल के निर्देशन में बने जात फिल्म ‘डर’ के संगीतमय मुहूर्त भइल. एह फिल्म के निर्माता अभय सिंह, संगीतकार छोटे बाबा आ गीतकार राजेश मिश्रा अउर अशोक सिन्हा हउवें. मुख्य भूमिका में पल्लवी सिंह बाड़ी. एकरे अलावे निर्माता मुन्ना सिंह के फिल्म ‘जय बजरंग बाली’ के निर्देशनो परागे पाटिल करे जात बाड़ें. एह फिल्म के संगीत रचात बा. दुनु फिलिमन के शूटिंग नवम्बर दिसम्बर में कईल जाई.
(अपना न्यूज़ के रपट)
Categories: फिल्मकार |
No Comments »
by admin
भोजपुरिया गायकी के सिरमौर आ सुपर स्टार पवन सिंह भोजपुरी फिल्म निर्माण कंपनी मिथिला टाकिज संगे आपन हेट्रिक पूरा लिहलन. हाल ही में पवन सिंह “राखेला शान भोजपुरिया जवान” के शूटिंग कइलन जवन मिथिला टाकिज संगे उनकर तिसरकी फिलिम हवे आ तीनों में पवन सिंह मुख्य भूमिका में बाड़न. मिथिला टाकिज संगे पवन सिंह के पहिलका फिलिम रहल रवि भूषण निर्देशित गुंडईराज, दुसरकी रहल रविए भूषण का निर्देशन में बनल “डकैत”. ई फिलिम जल्दिए रिलीज होखे वाली बा. एह फिल्म में डकैत पवन सिंह के साथ देबे वाला कलाकारन में मोनालिसा, प्रतिभा पाण्डेय, चांदनी चोपड़ा के नाम बा. “राखेला शान भोजपुरिया जवान” के खासियत ई बा कि एह फिलिम से पवन सिंह संगीत निर्देशन शुरू कइले बाड़न. एह फिलिम के नायिका बाड़ी प्रतिभा पाण्डेय आ बाकी मुख्य किरदारन में बृजेश त्रिपाठी, मनोज टाइगर, दिलीप सिन्हा, गौरी शंकर, मनीष चतुर्वेदी वगैरह के नाम बा. फिलिम अब जल्दिए रिलीज होखे के तइयारी में बा.
(अपना न्यूज़ के रपट)
Categories: कलाकार, फिल्मकार |
No Comments »
ces_Latn bho_Deva bho_Deva bho_Deva bho_Deva awa_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva bho_Deva awa_Deva mai_Deva eng_Latn ces_Latn bho_Deva awa_Deva mai_Deva eng_Latn